רונן אקרמן

רונן אקרמן (20 באוגוסט 1963 – 18 באוקטובר 2022) היה צלם תיאטרון ואופנה ישראלי. עסק בפרסום ותדמית לידוענים מעולמות הבידור והפוליטיקה. אקרמן נולד ברחובות לאב מנהל בכיר בחברת "הזרע" ולאם מדענית במכון ויצמן למדע. בגיל חמש התגרשו הוריו, ורונן ושתי אחיותיו נשארו לגור עם האב. ב-1976 עבר רונן עם אביו למושב קדרון. האב אשר דחף את אקרמן ללמוד צילום כתחביב. ב-1978 כשנה לאחר נישואיו מחדש של אביו, נולד אחיו הצעיר, רפאל. אקרמן שירת שנת שירות בגרעין עודד וחמש שנים כקצין קבע בחיל האוויר. באוקטובר 2018 אובחן כחולה ב-ALS. אקרמן השתתף בפרויקט מיקרוסופט "Voice Typing Project", המותאמת לאנשים חולי ALS או מחלות ניוון שרירים אחרות. כארבע שנים לאחר שאובחן, הודיע באוגוסט 2022 על פרישה לאחר מעל שלושה עשורים. נפטר ממחלתו ב-18 באוקטובר 2022. אקרמן התחיל מ-1988 בצילום הצגות בבית צבי, ובקריירה מקצועית בתחום. בהמשך צילם בידיעות אחרונות, בחברות אופנה, עבד עם מגזינים, סוכנויות דוגמנות ומעצבי אופנה, ערך הפקות אופנה, עסק בצילומי סטילס כיחסי ציבור לתוכניות טלוויזיה וכבלים שונות, וצילם את כמה מעטיפות האלבומים המשמעותיים של התקופה. רונן עבד גם עם משרדי פרסום וחברות יחסי ציבור ותדמית. בשנת 2000 היה הצלם הרשמי של משלחת ישראל למרוקו, בראשות בנימין בן אליעזר. מאז 2005 ועד זמן קצר לפני מותו היה צלם הבית של "קשת 12". אקרמן התפרסם בצילום שער שלו ב-2016 בשבועון פנאי פלוס עם מירי רגב שזכה להצלחה רבה. בנוסף צילם לראשונה את קרן פלס, הראל סקעת ורוני דלומי בתחילת דרכם המקצועית ועוד. חלק מתצלומיו מתועדים בספריה הלאומית. היה בעל סטודיו לצילום בבית מגוריו. נמנה עם צוות המורים במרכז הארצי ללימודי צילום סטודיו גברא. אקרמן היה הומו מוצהר, לאחר שבצעירותו הסתיר את זהותו המינית, ועסק גם בנושא הגילנות בקהילה הגאה. ספרו "The Israelis". אפריל 2015 אוצר התערוכה "זרמים בזמן" חברת החשמל לישראל. בינואר 2019 ולמשך כחצי שנה, צילם גברים מהקהילה הגאה והתכוון לפתוח את התערוכה #40MENOVER40 – ארבעים פורטרטים של גברים מעל גיל 40. בפורייקט הציג צילומים רגישים, בלי פילטרים או פוטושופ, גברים מצליחים מהקהילה ורלוונטיים למרות גילם. כל ההכנסות מהתערוכה אמורות להיות מוקדשות לעמותת "ישראלס" לחקר ה-ALS בישראל. עקב מגפת הקורונה וגילוי מחלתו, התערוכה נדחתה, ונפתחה ב-18 בנובמבר 2021 ביום הגבר הבין־לאומי, במלון "הוטל בובו" מקבוצת מלונות בראון. מדיה וקבצים בנושא רונן אקרמן בוויקישיתוף אתר האינטרנט הרשמי של רונן אקרמן רונן אקרמן, ברשת החברתית פייסבוק נועם כהן, ‏הצלם רונן אקרמן הלך לעולמו בגיל 59, באתר ‏מאקו‏, 18 באוקטובר 2022 Ronen Akerman Photographer - רונן אקרמן צלם פרסום ותדמית on Instagram • Photos and Videos, באתר www.instagram.com (באנגלית) חגית רון רבינוביץ', תמונת מצב: קרב חייו של רונן אקרמן, באתר ישראל היום, ‏15/10/2020 רונן אקרמן פרוייקט מערכת מיקרוסופט Voice Typing Project, נבדק ב-2022-08-02 נעמה ברקן, עומר אדם בן 15, דצה על שולחן הניתוחים: בחזרה לארכיון הצילומים של רונן אקרמן, באתר ynet, 2 באוגוסט 2022 40 גברים מעל 40: התערוכה החדשה של רונן אקרמן | mako גאווה, באתר ‏מאקו‏, 12 בנובמבר 2021 אודות רונן אקרמן, באתר www.ronenakerman.com אמיר קמינר, הצלם רונן אקרמן חלה ב-ALS: "אמרתי לעצמי אצלם עד שלא אוכל יותר", באתר ynet, 11 בנובמבר 2021 גיא פינס, זאת לא תהיה התערוכה האחרונה. מצדיעים לאחד והיחיד, באתר קשת 12, ‏12/12/2021 רונן אקרמן (1963-2022), דף שער בספרייה הלאומית Tel Aviv over the rainbow, Placerile lui Noe, ‏2013-08-14 (באנגלית אמריקאית) זרמים בזמן - תערוכה קבוצתית, באתר www.artbeat.co.il זרמים בזמן - אוצר התערוכה רונן אקרמן, באתר zramim (באנגלית)